關於錫伯族嘅來源，有人認爲佢哋係女真人後裔，係東海女真嘅支族，叫錫伯部。另外重有一種學說認為佢哋源自鮮卑。呢種學說話，「錫伯」係「鮮卑」嘅轉音，由Simbei轉變成Sibe（或者Sibo），之後進一步論證出西伯利亞個名其實係「鮮卑利亞」。而歷史上鮮卑屬東胡，興於鮮卑山（大興安嶺），後來南下，喺遼東、中原立前燕、北魏，後經孝文漢化逐漸變成唐人。而佢哋當年可能留咗啲部族駐守祖地（大興安嶺北部嘅祖廟嘎仙洞），後來演變爲錫伯族。不過呢種學說因為無文獻佐證，無咁易證實。